text: сүтқоректілер аң және ілім) зоология ғылымының сүтқоректілер мәселесін зерттейтін саласы. таралуы, мекендейтін жерлері мен тіршілігі, ерекшелігі туралы алғашқы деректер 11–12 ғасырлардағы саяхатшылардың күнделіктерінде кездеседі. 15–16 ғасырларда сүтқоректілер туралы алғашқы ғылыми мәліметтер жинақталды. қазақстан аңдары туралы алғашқы мәліметтерді 18 ғасырда санкт-петербург ғылым академиясының экспедициясының құрамында қазақстан фаунасын зерттеуге келген орыс ғалымдары п.с.паллас, и.лепехин, и.гмелиннің еңбектерінен кездестіруге болады. кең-байтақ республика жеріндегі сүтқоректілер, бұлардың тіршілігі, таралуы, ғылымға беймәлім түрлерінің сипаттамасы жайлы алғашқы мағлұматтар 19 ғасырдағы орыс ғалымдары эверсман, г.с.карелин, м.н.богданов, н.а.северцов, н.а.зарудный, н.ф.кащенко, еңбектерінде баяндалған. 20 ғасырдың 20-жылдарында мәскеу, ленинград университеттері ұйымдастырған экспедициялар республиканың бірқатар жерлерінде болып, мұндағы түрлерін анықтады, санын есепке алып, таралуы мен шаруашылық мәнін сипаттады. осы жылдары қазақстан фаунасы және сүтқоректілер жүйеленімі туралы деректер қорытылды. қазақстанда териология саласындағы жүйелі зерттеулер 1932 ж. ксро ғылым академиясының қазақстандық базасы құрамында зоология бөлімі ашылған соң басталды. териология саласындағы зерттеулер қорытындыланып, томдық «қазақстан сүтқоректілері» басылымы жарық көрді (1969–85). қазір қазақстанда 180-нен астам түрі белгілі.